મલ્હારે એને નજીક ખેંચી, ‘ગુલાલ, મારે તારી આગળ એક ખુલાસો કરવો છે. હું તને પ્રેમ કરું છું. અઢળક પ્રેમ કરું છું. પણ કદાચ મારી આ વાત સાંભળ્યા પછી તારો નિર્ણય ફરી જાય તો પણ મને વાંધો નથી. હું અનાથ છું. મુંબઈના જ એક અનાથાશ્રમમાં રહીને મોટો થયો છું. અત્યારે બોરીવલીમાં ભાડાના ફ્લેટમાં રહું છું. નેટ સોલ્યુશન નામની કંપનીમાં પાર્ટટાઇમ જોબ કરીને મારો ખર્ચો કાઢું છું. તેં ચેટિંગ પર કીધું હતું કે તું કંપનીની સીઈઓ છે ત્યારે મજાક લાગી હતી. પણ એ હકીકત છે એટલે લાગે છે કે હું તારા લાયક નથી. ન તો રૂપિયાની તોલે, ન તો રૂપની તોલે.